Koguryo
Koguryo — qad. koreys qabilasi, keyinchalik milodning dastlabki asrlarida Koreya yarim oroldagi 3 ta davlat (K., Pekche, Silla) dan biri. K. qabilasi milodiy 1-asr boshiga kelib Amnokkan daryosining oʻrta oqimidagi hududlarda istiqomat qilgan. Koguryo davlati 4-asr oxirida ravnaq topgan. 612 yil u Xitoydagi Suy sulolasining bosqinchilik yurishini qaytargan. 668 yil Xitoyning Tan sulolasi qoʻshinlari Silla davlati bilan ittifokdikda K.ni tor-mor qilgan. K. yerlari ular oʻrtasida taqsimlab olingan.